laion/Wikipedia-Exotic huggingface dataset:
বিকিরণ প্রসাদ বড়ুয়া

বিকিরণ প্রসাদ বড়ুয়া (জন্ম: ১ ডিসেম্বর ১৯৪৩ - মৃত্যু: ১৬ই আগষ্ট ২০২৩) একজন বাংলাদেশি শিক্ষাবিদ ও গবেষক ছিলেন। শিক্ষায় গুরুত্বপূর্ণ অবদানের জন্য বাংলাদেশ সরকার তাকে ২০২০ সালে একুশে পদক প্রদান করে। তিনি চট্টগ্রাম বিশ্ববিদ্যালয়ের পদার্থবিদ্যা বিভাগের সাবেক চেয়ারম্যান। তিনি মৃত্যুর আগ পর্যন্ত বাংলাদেশ বৌদ্ধ কৃষ্টি প্রচার সংঘের মহাসচিব হিসেবে দায়িত্ব পালন করেন। বিকিরণ প্রসাদ ১৯৪৩ সালের ১ ডিসেম্বর চট্টগ্রামের রাউজানের আবুরখিল গ্রামে জন্মগ্রহণ করেন। তার পিতার নাম কৈলাশ চন্দ্র বড়ুয়া ও মাতা মল্লিকা রানী বড়ুয়া। তার দাদা সরৎচন্দ্র বড়ুয়া স্থানীয় মহাজন ছিলেন। তিনি ১৯৬০ সালে আবুরখিল অমিতাভ উচ্চ বিদ্যালয় থেকে প্রথম শ্রেণীতে মাধ্যমিক সম্পন্ন করে চট্টগ্রাম কলেজে ভর্তি হন। এ কলেজ থেকে তিনি ১৯৬২ সালে উচ্চ মাধ্যমিক এবং ১৯৬৬ সালে পদার্থবিদ্যায় স্নাতক ডিগ্রি লাভ করেন। পরবর্তীতে তিনি ঢাকা বিশ্ববিদ্যালয় থেকে তাত্ত্বিক পদার্থবিদ্যায় স্নাতকোত্তর ডিগ্রি অর্জন করেন। ১৯৭৫ সালে কলকাতার সাহা ইনস্টিটিউট অব নিউক্লিয়ার ফিজিক্স থেকে অ্যাসোসিয়েটশীপ ডিপ্লোমা এবং ১৯৮২ সালে কলকাতা বিশ্ববিদ্যালয়ে অধ্যাপক সুনীল কান্তির তত্ত্বাবধানে পদার্থবিদ্যায় গবেষণায় পিএইচডি ডিগ্রি লাভ করেন। তার গবেষণার বিষয় ছিলো “স্টাডিজ অব ইলাস্টিক কন্সট্যান্ট অব মেটালস অ্যান্ড অ্যালয়”। বিকিরণ প্রসাদ ১৯৭৫ সালের ১ জুলাই কক্সবাজার কলেজে শিক্ষক হিসেবে যোগদান করেন। পরে তিনি রাঙ্গুনিয়া ডিগ্রি কলেজে, বরিশাল সরকারি কলেজ, চট্টগ্রাম কলেজ এবং চট্টগ্রামের সরকারি সিটি কলেজে বিভিন্ন মেয়াদে শিক্ষকতা করেন। ১৯৮৪ সালের ১৩ ডিসেম্বর তিনি চট্টগ্রাম বিশ্ববিদ্যালয়ের পদার্থবিদ্যা বিভাগের শিক্ষক হিসেবে যোগ দেন। ১৯৯৪ সালের ৮ মার্চ তিনি অধ্যাপক হন। পরে তিনি একই বিভাগে ৩ বছর চেয়ারম্যানের দায়িত্ব পালন করেন এবং ২০১০ সালের ৩০ জুন অধ্যাপনা থেকে অবসর গ্রহণ করেন। তিনি বঙ্গবন্ধু শিক্ষা ও গবেষণা পরিষদের বৃহত্তর চট্টগ্রাম শাখার সভাপতি হিসেবে দায়িত্ব পালন করছেন। Rakshit, Palash Kanti (২০২৩-০৮-১৭)। "বিশিষ্ট পদার্থবিদ ড. বিকিরণ প্রসাদ বড়ুয়া আর নেই"। দৈনিক পূর্বকোণ (ইংরেজি ভাষায়)। সংগ্রহের তারিখ ২০২৩-০৮-১৭।  "একুশে পদক পাচ্ছেন কিংবদন্তি চিকিৎসা বিজ্ঞানী ডা. সায়েবা"। যুগান্তর। সংগ্রহের তারিখ ৫ ফেব্রুয়ারি ২০২০।  প্রতিবেদক, নিজস্ব (২০২৩-০৮-০৮)। "অধ্যাপক বিকিরণ প্রসাদ বড়ুয়ার মৃত্যু"। bdnews24। ২০২৩-০৮-১৭ তারিখে মূল থেকে আর্কাইভ করা। সংগ্রহের তারিখ ২০২৩-০৮-১৭।  "Eminent Educationist Physicist Prof. Dr. Bikiran Prasad Barua is selected for "Ekushe Smarak Sammanana Padak" by Chittagong City Corporation of Bangladesh"। Triratna Sangha (ইংরেজি ভাষায়)। ৭ ফেব্রুয়ারি ২০২০ তারিখে মূল থেকে আর্কাইভ করা। সংগ্রহের তারিখ ৭ ফেব্রুয়ারি ২০২০।  "চট্টগ্রামের সুফি মিজান ও বিকিরণ প্রসাদসহ একুশে পদক পেলেন ২০ জন"। চট্টগ্রাম প্রতিদিন। সংগ্রহের তারিখ ৫ ফেব্রুয়ারি ২০২০।
জাফর ওয়াজেদ

আলী ওয়াজেদ জাফর (যিনি জাফর ওয়াজেদ নামে বেশি পরিচিত) একজন বাংলাদেশি সাংবাদিক। তিনি বাংলাদেশ প্রেস ইনস্টিটিউটের (পিআইবি) মহাপরিচালক ছিলেন। সাংবাদিকতায় গুরুত্বপূর্ণ অবদানের জন্য বাংলাদেশ সরকার তাকে ২০২০ সালে একুশে পদক প্রদান করে। জাফর কুমিল্লার দাউদকান্দি উপজেলার ইলিয়টগঞ্জে তার নানা বাড়িতে জন্মগ্রহণ করেন। তার পৈতৃক নিবাস একই জেলার চান্দিনা উপজেলার মহিচাইল ইউনিয়নের জোড়পুকুরিয়া গ্রামে। মো. ইছমত আলী ও মোসাম্মৎ রোকেয়া বেগম দম্পতির সাত সন্তানের মধ্যে জাফর ষষ্ঠ। তিনি বাংলা সাহিত্যে ঢাকা বিশ্ববিদ্যালয় থেকে স্নাতক ও ১৯৮৩ সালে স্নাতকোত্তর ডিগ্রি লাভ করেন। শিক্ষার্থী থাকাবস্থায় তিনি ঢাকা বিশ্ববিদ্যালয় কেন্দ্রীয় ছাত্র সংসদের (ডাকসু) সাহিত্য বিষয়ক সম্পাদক ছিলেন। জাফর শিক্ষাজীবন শেষ করে সাংবাদিকতায় প্রবেশ করেন। কর্মজীবনে তিনি বাংলাবাজার পত্রিকা ও দৈনিক মুক্তকণ্ঠের প্রধান প্রতিবেদক, দৈনিক সংবাদের জ্যেষ্ঠ প্রতিবেদক এবং দৈনিক জনকণ্ঠ পত্রিকার সহকারী সম্পাদক হিসেবে দায়িত্ব পালন করেন। তিনি ঢাকা রিপোর্টার্স ইউনিটির (ডিআরইউ) সহসভাপতি ও ঢাকা সাংবাদিক ইউনিয়েনের সহসভাপতি ছিলেন। তিনি বাংলাদেশ ফেডারেল সাংবাদিক ইউনিয়নের ভারপ্রাপ্ত সভাপতির দায়িত্বও পালন করেন। ২০১৯ সালের ২১ এপ্রিল বাংলাদেশ সরকার তাকে বাংলাদেশ প্রেস ইনস্টিটিউটের (পিআইবি) মহাপরিচালক হিসেবে নিয়োগ প্রদান করে। ১৯ আগস্ট ২০২৪ তারিখে তার মহাপরিচালক পদের চুক্তিভিত্তিক নিয়োগের অবশিষ্ট মেয়াদ বাতিল করা হয়। জাফর ব্যক্তিগত জীবনে দিলশান আরা লাকির সাথে বিবাহ বন্ধনে আবদ্ধ হন। লাকি বাংলাদেশ পরিসংখ্যান ব্যুারোর পরিসংখ্যান তদন্ত কর্মকর্তা। এই দম্পতির দুই কন্যা সন্তান রয়েছে। "জাফর ওয়াজেদ"। প্রেস ইনস্টিটিউট বাংলাদেশ (পিআইবি)। সংগ্রহের তারিখ ৫ ফেব্রুয়ারি ২০২০n।  "একুশে পদক পাচ্ছেন কিংবদন্তি চিকিৎসা বিজ্ঞানী ডা. সায়েবা"। যুগান্তর। সংগ্রহের তারিখ ৫ ফেব্রুয়ারি ২০২০।  "একুশে পদক পেলেন সাংবাদিক জাফর ওয়াজেদ"। কালের কণ্ঠ। সংগ্রহের তারিখ ৫ ফেব্রুয়ারি ২০২০।  "সাংবাদিকতায় একুশে পদক পাচ্ছেন চান্দিনার জাফর ওয়াজেদ"। যুগান্তর। সংগ্রহের তারিখ ৭ ফেব্রুয়ারি ২০২০।
ফরিদা জামান

ফরিদা জামান একজন বাংলাদেশি চিত্রশিল্পী। চারুকলায় গুরুত্বপূর্ণ অবদানের জন্য বাংলাদেশ সরকার তাকে ২০২০ সালে একুশে পদক প্রদান করে। ফরিদা জামান ১৯৫৩ সালে চাঁদপুরে জন্মগ্রহণ করেন। ১৯৭৪ সালে তিনি ঢাকা বিশ্ববিদ্যালয়ের চারুকলা অনুষদ থেকে চারুকলায় স্নাতক এবং ১৯৭৮ সালে ভারতের বরোদাতে অবস্থিত মহারাজা সাজিরাও বিশ্ববিদ্যালয় থেকে একই বিষয়ে স্নাতকোত্তর ডিগ্রি লাভ করেন। ১৯৯৫ সালে বিশ্বভারতী বিশ্ববিদ্যালয় থেকে পিএইচডি অর্জন করেন। কর্মজীবনে তিনি ঢাকা বিশ্ববিদ্যালয়ের চারুকলা অনুষদের ড্রয়িং অ্যান্ড পেইন্টিং বিভাগের অধ্যাপক। বাংলাদেশ ও দেশের বাইরে ফরিদা জামানের ৮টি একক প্রদর্শনী এবং ৫০টির বেশি যৌথ প্রদর্শনী অনুষ্ঠিত হয়েছে। ১৯৭৯ সালে বাংলাদেশ শিল্পকলা একাডেমি আয়োজিত ৪র্থ নবীন শিল্পী চারুকলা প্রদর্শনীতে তিনি সব বিভাগে ‘নবীন শিল্পী পুরস্কার’ লাভ করেছিলেন। ১৯৮৩ সালে ভারতের দিল্লিতে আন্তর্জাতিক চারুকলা প্রদর্শনীতে তিনি সম্মামনা লাভ করেন। ১৯৮৫ সালে অস্ট্রেলিয়া সরকার তাকে সাংস্কৃতিক পদক প্রদান করে। ২০০৯ সালে তিনি মহিলা পরিষদ পুরস্কার লাভ করেন। ২০২০ সালে চারুকলা বিশেষ অবদানের জন্য তিনি একুশে পদকে ভূষিত হন। তার একক প্রদর্শনীসমূহ হলো: চারুকলা অনুষদ, ঢাকা বিশ্ববিদ্যালয় (১৯৭৯) চারুকলা অনুষদ, ঢাকা বিশ্ববিদ্যালয় (১৯৮৩) ডিভাইন আর্ট গ্যালারি (১৯৯৫) চিত্রক আর্ট গ্যালারি (২০০২) মাই কান্ট্রি, মাই লাভ- বেঙ্গল গ্যালারি অব ফাইন আর্টস (২০০৬) রবীন্দ্রনাথ ঠাকুর সেন্টার, কলকাতা (২০১০) বাউন্ড টু দ্য সয়েল, বেঙ্গল গ্যালারি অব ফাইন আর্টস (২০১৩) বাংলাদেশ জাতীয় জাদুঘরের নলিনীকান্ত ভট্টশালী প্রদর্শনশালা (২০১৯) "একুশে পদক পাচ্ছেন কিংবদন্তি চিকিৎসা বিজ্ঞানী ডা. সায়েবা"। যুগান্তর। সংগ্রহের তারিখ ৫ ফেব্রুয়ারি ২০২০।  "Farida Zaman"। Bengal Foundation (ইংরেজি ভাষায়)। সংগ্রহের তারিখ ৫ ফেব্রুয়ারি ২০২০।  "জাল ও জলের স্বরলিপি"। প্রথম আলো। ২০২০-০২-০৫ তারিখে মূল থেকে আর্কাইভ করা। সংগ্রহের তারিখ ৫ ফেব্রুয়ারি ২০২০।  "চিত্রশিল্পী ফরিদা জামান"। মাছরাঙ্গা টেলিভিশন (ইংরেজি ভাষায়)। ৫ ফেব্রুয়ারি ২০২০ তারিখে মূল থেকে আর্কাইভ করা। সংগ্রহের তারিখ ৫ ফেব্রুয়ারি ২০২০।  "ফরিদার ছবি ভালোবাসেন মুস্তাফা মনোয়ার"। প্রথম আলো। সংগ্রহের তারিখ ৫ ফেব্রুয়ারি ২০২০।
রসমালাই

উইকিবইয়ে রান্নার বই বিষয়ের উপরে একটি পাতা রয়েছে: রসমালাই রসমালাই দক্ষিণ এশিয়ার বঙ্গ অঞ্চল থেকে উদ্ভূত একটি বাঙালি মিষ্টি, যা বাংলাদেশের পাশাপাশি ভারত, পাকিস্তান এবং নেপালেও জনপ্রিয়। ছোট ছোট আকারের রসগোল্লাকে চিনির সিরায় ভিজিয়ে তার উপর জ্বাল-দেওয়া ঘন মিষ্টি দুধ ঢেলে রসমালাই বানানো হয়। বাংলাদেশ রসমালাইয়ের উৎপত্তি স্থল। ১৯০০ সালের দিকে কুমিল্লা অঞ্চলে রসমালাই তৈরি শুরু হয়। ১৯৩০ সালে কুমিল্লার মাতৃ ভান্ডার রসমালাই বানিয়ে নাম করে। মুক্তিযোদ্ধা প্রয়াত শংকর সেনগুপ্তের হাত ধরে এটি বিকশিত হয়। ২০২৩ সালে বাংলাদেশ রসমালাইয়ের ভৌগোলিক নির্দেশক ট্যাগ লাভ করে। উনিশ শতকের প্রথম দিকে ত্রিপুরা রাজ্য তথা কুমিল্লার ঘোষ সম্প্রদায় দুধ জ্বাল দিয়ে ঘন করে ক্ষীর বানিয়ে তাতে ছোট আকারের শুকনো ‘ভোগ’ বা রসগোল্লা ভিজিয়ে যে মিষ্টান্ন তৈরি করে, তা ক্ষীরভোগ নামে পরিচিতি পায়। ক্রমান্বয়ে এ ক্ষীরভোগ রসমালাই নামে পরিচিত হয়ে ওঠে। ১৯৩০ সালে ব্রাক্ষণবাড়িয়ার খড়িয়ালার খনিন্দ্র সেন ও মনিন্দ্র সেন নামে দুই ভাই কুমিল্লায় এসে শহরের মনোহরপুর এলাকায় মাতৃভান্ডার নামে একটি দোকান দিয়ে ক্ষীরভোগ বা রসমালাই বিক্রি শুরু করেন। সুস্বাদু হওয়ায় এর বিক্রি বাড়তে থাকে। এক সময় জনপ্রিয় হয়ে ওঠে। পরবর্তীতে মুক্তিযোদ্ধা প্রয়াত শংকর সেনগুপ্তের হাত ধরে এটি বিকশিত হয়। বর্তমানে তাঁর ছেলে অনির্বাণ সেনগুপ্ত ব্যবসা পরিচালনা করেন।।এটি দক্ষিণ এশিয়ার জনপ্রিয় একটি মিষ্টান।পরবর্তীতে ১৯৩২সালে ভারতীয় বাঙালি ময়রা কৃষ্ণ চন্দ্র দাস রসমালাই তৈরি করে জনপ্রিয়তা লাভ করেন। রসমঞ্জরী মাতৃ ভাণ্ডার উইকিমিডিয়া কমন্সে রসমালাই সংক্রান্ত মিডিয়া রয়েছে। রসমালাই তৈরির পদ্ধতি
স্নানযাত্রা

স্নানযাত্রা (ওড়িয়া: ସ୍ନାନ ଯାତ୍ରା) হল হিন্দু পঞ্জিকা অনুসারে জ্যৈষ্ঠ মাসের পূর্ণিমা তিথিতে আয়োজিত একটি উৎসব। হিন্দু দেবতা জগন্নাথের ভক্তদের কাছে এটি একটি গুরুত্বপূর্ণ উৎসব। এই দিনটিকে জগন্নাথের জন্মতিথি মনে করা হয়। পুরীতে স্নানযাত্রা উপলক্ষ্যে জগন্নাথ, বলভদ্র, সুভদ্রা, সুদর্শন চক্র ও মদনমোহন বিগ্রহকে জগন্নাথ মন্দির থেকে স্নানবেদীতে বের করে আনা হয়। সেখানে তাদের প্রথাগতভাবে স্নান করানো হয় এবং ভক্তদের দর্শনের জন্য সুন্দর বেশভূষায় সজ্জিত করা হয়। জগন্নাথের ভক্তদের বিশ্বাস, সেদিন যদি তারা পুরীর জগন্নাথ মন্দিরে দেবতাকে দর্শন করতে যান, তবে তাদের সকল পাপ থেকে মুক্ত হতে পারবেন। এই জন্য অসংখ্য ভক্ত স্নানযাত্রা উপলক্ষ্যে পুরীর মন্দির দর্শনে যান। স্কন্দপুরাণম্‌ বলা হয়েছে, পুরীর মন্দিরে বিগ্রহ প্রতিষ্ঠার পরেই প্রথম বার রাজা ইন্দ্রদ্যুম্ন এই অনুষ্ঠান আয়োজন করেছিলেন। স্নানযাত্রার পূর্বসন্ধ্যায় জগন্নাথ, বলভদ্র, সুভদ্রা, সুদর্শন চক্র ও মদনমোহনের বিগ্রহ একটি বিশাল শোভাযাত্রা সহকারে মন্দিরের গর্ভগৃহ থেকে বার করে স্নানবেদীতে এনে রাখা হয়। ভক্তেরা এই সময় জগন্নাথকে দর্শন করতে আসেন। স্নানযাত্রার দিন মন্দিরের উত্তর দিকের কূপ থেকে জল এনে মন্ত্রোচ্চারণের মাধ্যমে তার শুদ্ধিকরণ করা হয়। তারপর ১০৮টি কলসে সেই জল নিয়ে বিগ্রহগুলিকে স্নান করানো হয়। সেই দিন সন্ধ্যাবেলা স্নানপর্বের সমাপ্তির পর জগন্নাথ ও বলভদ্রকে গণেশের রূপে সাজানোর জন্য হস্তীমুখ-বিশিষ্ট মস্তকাবরণী পরানো হয়। জগন্নাথের এই রূপটিকে বলা হয় 'গজবেশ'। প্রথাগত বিশ্বাস অনুসারে, স্নানযাত্রার পর জগন্নাথ অসুস্থ হয়ে পড়েন। এই সময় তাকে রাজবৈদ্যের চিকিৎসাধীনে গোপনে একটি সংরক্ষিত কক্ষে রাখা হয়। জগন্নাথের এই অসুস্থতার পর্যায়টি 'অনসর' নামে পরিচিত। এই সময় ভক্তেরা দেবতার দর্শন পান না। তাদের দর্শনের জন্য বিগ্রহের পরিবর্তে মূল মন্দিরে তিনটি পটচিত্র রাখা হয়। এই সময় ভক্তেরা ব্রহ্মগিরিতে অলরনাথ মন্দিরে যান। তারা বিশ্বাস করেন, অনসর পর্যায়ে জগন্নাথ অলরনাথ রূপে অবস্থান করেন। কথিত আছে, রাজবৈদ্যের আয়ুর্বৈদিক 'পাঁচন' খেয়ে এক পক্ষকালের মধ্যে সুস্থ হয়ে ওঠেন। তারপর ভক্তেরা আবার তাকে আবার দর্শন করতে পারেন। অন্য এক জগন্নাথ মন্দিরে স্নানযাত্রার পর জগন্নাথ ও বলভদ্রের গজানন বেশ একটি ঘরোয়া বেদীতে স্নানযাত্রা অনুষ্ঠানের পূর্বে বিগ্রহের সর্বাঙ্গে তুলসী দান "Lavish bath before sickroom stay"। telegraphindia.com। ২০১৩। সংগ্রহের তারিখ ২৫ জুন ২০১৩। The festival is observed on the full moon day of the Oriya month of Jyestha  The official website of the Puri Jagannath temple [১]. "Lakhs witness deities' bathing ritual in Puri"। Hindustan Times, Delhi  – via HighBeam Research (সদস্যতা প্রয়োজনীয়) । ১৫ জুন ২০১১। ৮ মার্চ ২০১৬ তারিখে মূল থেকে আর্কাইভ করা। সংগ্রহের তারিখ ২ সেপ্টেম্বর ২০১২।  Mohanty, Rajkumar (২০১৩)। "Ceremonial bath over, lords retire to Anasar Ghar - The New Indian Express"। newindianexpress.com। ৮ ডিসেম্বর ২০১৫ তারিখে মূল থেকে আর্কাইভ করা। সংগ্রহের তারিখ ২৫ জুন ২০১৩। they were bathed with 108 pitchers of aromatic and herbal water  Mohapatra, Debabrata (২০১১)। "The skies rain down for divine bath - Times Of India"। indiatimes.com। ২৮ সেপ্টেম্বর ২০১৩ তারিখে মূল থেকে আর্কাইভ করা। সংগ্রহের তারিখ ২৫ জুন ২০১৩। would undergo treatment by the shrine vaidyas (ayurveda doctors) for 15 days,  "Details of the ceremony"। ৫ জানুয়ারি ২০০৯ তারিখে মূল থেকে আর্কাইভ করা। সংগ্রহের তারিখ ৭ জুন ২০০৯।
৪০ ফলের বৃক্ষ

৪০ ফলের বৃক্ষ বা Tree of 40 Fruit হলো কলম কৌশলকে ব্যবহার করে নিউ ইয়র্ক ভিত্তিক শিল্পী স্যাম ভ্যান আকেনের তৈরি করা সিরিজ ফল গাছগুলোর মধ্যে একটি। প্রতিটি গাছে প্রিনাস প্রজাতির চল্লিশ প্রকারের দানাদার ফল বা স্টোন ফ্রুট (Stone Fruit) উৎপন্ন হয়, যুক্তরাষ্ট্রে জুলাই থেকে অক্টোবর পর্যন্ত ধারাবাহিকভাবে এধরনের ফল পেকে থাকে স্যাম ভ্যান আকেন সিরাকিউজ বিশ্ববিদ্যালয়ের ভাস্কর্য বিভাগের একজন সহযোগী অধ্যাপক। তিনি একজন সমসাময়িক শিল্পী যিনি গতানুগতিক ও প্রথাগত শিল্পকর্মের বাইরেও যোগাযোগ, উদ্ভিদ বিজ্ঞান এবং কৃষিতে নতুন ধারার শিল্পের বিকাশ করেন। ২০১৮ সালে আকেন নর্থ ক্যারোলাইনার শার্লটে ম্যাককল সেন্টার ফর আর্ট + ইনোভেশন-এর একজন স্থায়ী-শিল্পী ছিলেন। পেনসিলভেনিয়া ডাচ পরিবারে জন্ম নেওয়া অসামান্য প্রতিভাবান আকেন তার পরিবারেই বড় হয়েছেন। ২০০৮ সালে, একটি শৈল্পিক প্রকল্প হিসাবে বহু রঙিন ফুলের গাছ তৈরি করার জন্য নমুনার খোঁজ করার সময়, ভ্যান আকেন নিউইয়র্ক রাজ্য কৃষি পরীক্ষা কেন্দ্রের ৩ একর (১.২ হেক্টর) জায়গার একটি বাগান পান, যা তহবিলের কাটতির কারণে বন্ধ হয়ে গিয়েছিল। তিনি সেখানে জন্মানো ২৫০ টিরও বেশি ঐতিহ্যবাহী জাতের কয়েকটি থেকে কলম করা শুরু করেছিলেন। প্রায় পাঁচ বছর ধরে চল্লিশটি বিভিন্ন মাতৃগাছ থেকে শাখা সংগ্রহ করে এ গাছটি তৈরি করে আকেন। মাতৃগাছের মধ্যে ছিলো বাদাম, এপ্রিকট, চেরি, নেকেরারিন, পীচ এবং বরই জাত সহ বিভিন্ন ফলের জাত। প্রতি বসন্তে গাছটিতে লাল, গোলাপী এবং সাদাসহ বিভিন্ন রঙ ও রঙের আভার মিশ্রণের ফুল দেখা যায়। ৪০ ফলের গাছটি মূলত একটি শৈল্পিক প্রকল্পের অংশ এবং স্যাম ভ্যান আকেন আশা করেছিলেন যে লোকজন দেখতে পাবে যে বসন্তে যে গাছটি বিভিন্ন ধরনের ফুল ধারণ করছে আবার গ্রীষ্মে সেই গাছেই সম্পূর্ণ ভিন্নরকম বিভিন্ন ধরনের ফল ধরছে। তবে, প্রকল্পটি কয়েক শতাব্দী ধরে চলে আসা প্রথাগত কৃষি পদ্ধতিতে পরিবর্তনেরও পরিচয় দেয়। ২০১৪ সালের দিকে, ভ্যান আকেন ৪০ টি ফল ধরে এমন ১৬ টি গাছ উৎপাদন করেছিলেন, যেগুলো রোপণ করা হয়েছিলো কমিউনিটি বাগান, জাদুঘর এবং ব্যক্তিগত সংগ্রহ সহ বিভিন্ন ব্যক্তিগত জায়গা এবং লোকালয়ে। জায়গাগুলোর মধ্যে রয়েছে ম্যাসাচুসেটসের নিউটন, নিউ ইয়র্কের পাউন্ড রিজ, নিউ জার্সির শর্ট হিলস, আরকানসাসের বেনটনভিল, এবং ক্যালিফোর্নিয়ার সান জোসে। প্রকৃতপক্ষে আকেনের পরিকল্পনা হলো গাছবহুল একটি শহর গড়ে তোলা যাকে গাছ অধ্যুষিত শহর বা গাছ সংখ্যাগরিষ্ঠ শহর বললেও ভুল হবে না। "The Gift Of Graft: New York Artist's Tree To Grow 40 Kinds Of Fruit"। NPR। ৩ আগস্ট ২০১৪। সংগ্রহের তারিখ ৩ জানুয়ারি ২০১৫।  "This tree produces 40 different types of fruit"। ScienceAlert। ৮ নভেম্বর ২০১৬ তারিখে মূল থেকে আর্কাইভ করা। সংগ্রহের তারিখ ৩ জানুয়ারি ২০১৫।  Elliot, Danielle (১৯ নভেম্বর ২০১৪)। "Could a Tree of 40 Fruit Hold a Clue to Solving World Hunger?"। Not Impossible। ১৬ আগস্ট ২০১৬ তারিখে মূল থেকে আর্কাইভ করা। সংগ্রহের তারিখ ২৪ এপ্রিল ২০১৫।  "SAM VAN AKEN"। College of Visual and Performing Arts, Syracuse University। ১৫ জুন ২০১৯ তারিখে মূল থেকে আর্কাইভ করা। সংগ্রহের তারিখ ২১ মার্চ ২০১৯।  20 years of Artists-In-Residence McColl Center Harlan, Becky। "What a 'Tree of 40 Fruit' Tells Us About Agricultural Evolution"। National Geographic। ২১ মার্চ ২০১৯ তারিখে মূল থেকে আর্কাইভ করা। সংগ্রহের তারিখ ২১ মার্চ ২০১৯।  Salkeld, Lauren। "The Tree of 40 Fruit Is Exactly as Awesome as It Sounds"। Epicurious। ১১ জুলাই ২০১৮ তারিখে মূল থেকে আর্কাইভ করা। সংগ্রহের তারিখ ২৫ এপ্রিল ২০১৫।
বেবিলন উইলো

বেবিলন উইলো (কাঁদুনে উইলো বা উইপিং উইলো; চীনা: 垂柳; ফিনিন: চুই লি) হলো উত্তর চীনের শুষ্ক অঞ্চলের একটি দেশীয় উইলো প্রজাতি, তবে এশিয়ার অন্যান্য অঞ্চলেও শতাব্দী ধরে এটি চাষ করা হচ্ছে, সিল্ক রোড দিয়ে দক্ষিণ-পশ্চিম এশিয়া এবং ইউরোপে এর বাণিজ্যিক কার্যক্রম হয়। এর বৈজ্ঞানিক নাম Salix babylonica। Salix babylonica বা সালিক্স ব্যাবিলোনিকা একটি মাঝারি থেকে বড় আকারের পর্ণমোচী গাছ যা উচ্চতায় সাধারণত ২০–২৫ মি (৬৬–৮২ ফু) পর্যন্ত লম্বা হয়। এটি দ্রুত বৃদ্ধি পায়, তবে মাত্র ৪০ থেকে ৭৫ বছর জীবিত রয় যা খুবই সংক্ষিপ্ত জীবনকাল। অঙ্কুরগুলো ছোট কুঁকড়িযুক্ত এবং হলুদ বর্ণের হয়। পাতাগুলি পর্যায়ক্রমিক এবং সর্পিলভাবে সাজানো, সরু ও হালকা সবুজ, ৪-৬ সেন্টিমিটার লম্বা এবং ০.৫-২ সেমি প্রশস্ত। ফুলগুলো বসন্তের প্রথম দিকে উৎপাদিত ক্যাটকিনগুলোতে সাজানো থাকে; সজ্জাক্রম পুরুষ ও স্ত্রী বেবিলনে আলাদা বৈশিষ্ট্যের হয়। পুরুষ বেবিলন উইলো বেবিলন উইলোর দোদুল্যমান প্রশাখা বেবিলন উইলোর বাকল বেবিলন উইলোর পাতা ১৭৩৬ সালে Salix babylonica বা স্যালিক্স বেবিলোনিকাকে ক্যারোলাস লিনিয়াস বৈজ্ঞানিকভাবে বর্ণনা এবং নামকরণ করেছিলেন। পেকিং উইলো উত্তর চীনের একটি জনপ্রিয় আলংকারিক গাছ। কাঠ উৎপাদন ও সেখানে আশ্রমের জন্যও এটি লাগানো হয়। মরুভূমির বাতাস থেকে কৃষিজমি রক্ষা করে বিধায় বিশেষকরে গোবি মরুভূমি প্রান্তরের আশেপাশে এটি বেশ গুরুত্বপূর্ণ গাছ হিসেবে বিবেচিত হয়। Flora of China: Salix babylonica "Salix babylonica"। জার্মপ্লাজম রিসোর্স ইনফরমেশন নেটওয়ার্ক (জিআরআইএন)। কৃষি গবেষণা পরিসেবা (এআরএস), মার্কিন যুক্তরাষ্ট্রের কৃষি বিভাগ (ইউএসডিএ)। সংগ্রহের তারিখ ১৫ ডিসেম্বর ২০১৭। উদ্ধৃতি টেমপ্লেট ইংরেজি প্যারামিটার ব্যবহার করেছে (link) Huxley, A., ed. (1992). New RHS Dictionary of Gardening. Macmillan আইএসবিএন ০-৩৩৩-৪৭৪৯৪-৫. Santamour, F.S. & McArdle, A.J. (1988). Cultivars of Salix babylonica and other Weeping Willows. Journal of Arboriculture 14: 180-184 "Willow - New World Encyclopedia"। www.newworldencyclopedia.org (ইংরেজি ভাষায়)। সংগ্রহের তারিখ ২০২০-০২-০৫।
আমবাড়িয়া ইউনিয়ন, খোকসা

আমবাড়ীয়া ইউনয়ন বাংলাদেশের খুলনা বিভাগের কুষ্টিয়া জেলার খোকসা উপজেলার একটি ইউনিয়ন। এই ইউনিয়ন নিন্মলিখিত গ্রাম নিয়ে গঠিত: গোসাইডাঙ্গী ধোকড়াকোল কুঠিপাড়া বৈরাগীপাড়া তাহেরপুর মকলুরচর আমবাড়ীয়া বাড়ইপাড়া সেনগ্রাম চর আমবাড়ীয়া "গ্রাম সমূহের তালিকা"। 9noambariaup.kushtia.gov.bd। ৬ ফেব্রুয়ারি ২০২০ তারিখে মূল থেকে আর্কাইভ করা। সংগ্রহের তারিখ ৬ ফেব্রুয়ারি ২০২০।
জাবুটিকাবা

প্লিনিয়া কুলিফ্লোরা (Plinia cauliflora), ব্রাজিলিয়ান গ্রেপ‌্ট্রি, জাবোটিকবা বা জাবুটিকাবা হলো ব্রাজিলের মিনাস জারিয়াস, গোইস এবং সাও পাওলো রাজ্যের স্থানীয় মাইট্রেসি পরিবারের একটি গাছ। একই গণের অন্য একটি প্রজাতি মাইসিয়েরিয়াকেও প্রায়শই একই সাধারণ নাম দ্বারা চিহ্নিত হয়ে থাকে যা মূলত ব্রাজিল, আর্জেন্টিনা, প্যারাগুয়ে, পেরু এবং বলিভিয়ার স্থানীয় প্রজাতি।[তথ্যসূত্র প্রয়োজন] গাছটি এর বেগুনি-কালো, সাদা-পাল্পযুক্ত ফলের জন্য পরিচিত যা সরাসরি কান্ডের উপরে বৃদ্ধি পায়; ফলগুলো কাঁচা খাওয়া যায় বা জেলি, আচার, রস বা শরাব তৈরিতে ব্যবহার করা যায়। গাছটি ধীরে-বর্ধমান চিরসবুজ যা ছাঁটাই না করা হলে ১৫ মিটার উচ্চতায় পৌঁছতে পারে। পাতাগুলি অল্প বয়সে সালমন-গোলাপী হয় এবং পরিণত হওয়ার সাথে সাথে সবুজ হয়ে যায়। ফলটি একধরনের পুরু-ত্বকযুক্ত জাম এবং সাধারণত ৩ থেকে ৪ সেন্টিমিটার ব্যাসের হয়। ফলটি কিছুটা স্লিপ-স্কিন আঙুরের মতো। এর একরকম পুরো, বেগুনি, তীক্ষ্ণ ত্বক রয়েছে। ফলের মাংসের মধ্যে এম্বেড করা এক থেকে চারটি বড় বীজ থাকে, যা প্রজাতির উপর নির্ভর করে আকারে ভিন্ন হয়। জাবুটিকাবা নামটি, পুরোনো টুপি ভাষার শব্দ জাবোটি/জাবুটি (কচ্ছপ) + কাবা (স্থান) থেকে উদ্ভূত, যার আক্ষরিক অর্থ দাঁড়ায় যেখানে কচ্ছপ পাওয়া যায়। এর গুরানি নাম হলো yvapurũ: যেখানে yva অর্থ ফল এবং অনোম্যাটোপোইক শব্দ purũ বলতে বোঝায় ফল কামড়ালে উৎপন্ন ক্রাচ শব্দ। ব্রাজিলের কন্টেজেম, মিনাস জারেইসের অস্ত্রের আবরণে চার্জ হিসাবে জাবুটিকাবা গাছের বেশ ডাকনাম রয়েছে। বনসাই শিল্পে বিশেষত তাইওয়ান এবং ক্যারিবিয়ান অঞ্চলে এটি একটি বহুল ব্যবহৃত প্রজাতি হয়ে দাঁড়িয়েছে। ২০০৬ সালে ব্রাজিল থেকে বীজ সংগ্রহ করা হয়। সারাদেশে বিএডিসির ৯টি হর্টিক্যালচার এবং ৫৩টি ফার্মে জাবুটিকাবার চাষ শুরু হয়। The Plant List: A Working List of All Plant Species, সংগ্রহের তারিখ ২৩ এপ্রিল ২০১৬ উদ্ধৃতি টেমপ্লেট ইংরেজি প্যারামিটার ব্যবহার করেছে (link) "Plinia cauliflora"। জার্মপ্লাজম রিসোর্স ইনফরমেশন নেটওয়ার্ক (জিআরআইএন)। কৃষি গবেষণা পরিসেবা (এআরএস), মার্কিন যুক্তরাষ্ট্রের কৃষি বিভাগ (ইউএসডিএ)। সংগ্রহের তারিখ ২০১৬-০৪-২৩। উদ্ধৃতি টেমপ্লেট ইংরেজি প্যারামিটার ব্যবহার করেছে (link) Boning, Charles (২০০৬)। Florida's Best Fruiting Plants: Native and Exotic Trees, Shrubs and Vines। Sarasota, Florida: Pineapple Press, Inc.। পৃষ্ঠা 104।  "Brazilian Flags"। ২০০৭-১০-০১ তারিখে মূল থেকে আর্কাইভ করা। সংগ্রহের তারিখ ২০২০-০২-০৫।
অরবিন্দ কৃষ্ণ

অরবিন্দ কৃষ্ণ (জন্ম ১৯৬২) একজন ভারতীয় আমেরিকান ব্যবসায়িক নির্বাহী, ২০১৫ সাল থেকে আইবিএমের সিনিয়র সহ-সভাপতি। অরবিন্দ প্রকৌশলী হিসেবে তার কর্মজীবন শুরু করেছিলেন এবং দ্রুত কোম্পানির কার্যনির্বাহী পদে উন্নীত হন। তিনি রেড হ্যাটের সাথে ৩৪ বিলিয়ন ডলারের চুক্তির স্থপতি ছিলেন, যা এখন পর্যন্ত আইবিএমের বৃহত্তম ক্রয়। ২০২০ সালের ৬ এপ্রিল, তিনি আইবিএমের প্রধান নির্বাহী কর্মকর্তা হিসেবে নিয়োগপ্রাপ্ত হন। অরবিন্দ কৃষ্ণ জন্মগ্রহণ করেন ভারতের উত্তরাখন্ডের দেরাদুনে। তাঁর পিতা মেজর জেনারেল বিজয় কৃষ্ণ ছিলেন একজন সেনা অফিসার যিনি ভারত সরকারের ভারতীয় সেনাবাহিনীর হয়ে কাজ করেছিলেন এবং তাঁর মা আরতি কৃষ্ণ সেনাবাহিনীর বিধবাদের কল্যাণে কাজ করেছিলেন। তারা নেটিভ ভারতের উত্তরাখন্ডে (বর্তমানে উত্তরপ্রদেশ)। অরবিন্দ ১৯৮৫ সালে কানপুরের ইন্ডিয়ান ইনস্টিটিউট অফ টেকনোলজি থেকে বৈদ্যুতিক প্রকৌশল বিষয়ে স্নাতক ডিগ্রি অর্জনের আগে তামিলনাড়ুর মাউন্ট সেন্ট মেরি স্কুল, দিল্লি এবং স্টানস স্কুল, কুনুর, থেকে স্কুল শেষ করেছেন। পরবর্তীকালে অরবিন্দ পড়াশুনা করার জন্য আমেরিকা গমন করেন এবং ইলেক্ট্রিক্যাল ইঞ্জিনিয়ারিং এ আর্বানা-শ্যাম্পেইন ইলিনয় বিশ্ববিদ্যালয় থেকে ১৯৯০ সালে পিএচডি ডিগ্রী অর্জন করেন। ১৯৯০ সালে কৃষ্ণ আইবিএম-এ যোগ দিয়ে আইবিএমের ক্লাউড ও কগনিটিভ সফ্টওয়্যারে সিনিয়র সহ-সভাপতি হন। তিনি আইবিএম কর্তৃক ৩৪ বিলিয়ন মার্কিন ডলারে রেড হ্যাট অধিগ্রহণের সময় নেতৃস্থানীয় হিসাবে ভূমিকা রাখেন। তিনি ২০২০ সালের ৩১ জানুয়ারি, আইবিএম-এর পরবর্তী সিইও হওয়ার জন্য নিয়োগ পেয়েছেন। তিনি গিনি রোমেট্টির উত্তরাধিকারী, যিনি ২০১২ সাল থেকে সিইও ছিলেন। "Arvind Krishna ascends beyond cloud at IBM"। Economic Times। ৫ অক্টোবর ২০২০ তারিখে মূল থেকে আর্কাইভ করা। সংগ্রহের তারিখ ১ ফেব্রুয়ারি ২০২০।  "Meet Arvind Krishna, new IBM CEO who is the latest Indian to head a global IT company"। India Today। সংগ্রহের তারিখ ১ ফেব্রুয়ারি ২০২০।  "What you need to know about new IBM CEO Arvind Krishna"। Fortune। সংগ্রহের তারিখ ৩ ফেব্রুয়ারি ২০২০।  "IBM names Indian-origin Arvind Krishna as CEO"। Deccan Chronicle। সংগ্রহের তারিখ ৩১ জানুয়ারি ২০২০।  "Industry leaders, peers raise a toast to good news"। Economic Times। সংগ্রহের তারিখ ৩ ফেব্রুয়ারি ২০২০।  "Indian-origin technologist Arvind Krishna to lead IBM, joins club of global Indian CEOs"। Times of India। সংগ্রহের তারিখ ১ ফেব্রুয়ারি ২০২০।  Lohr, Steve (২০২০-০১-৩০)। "Ginni Rometty to Step Down as C.E.O. of IBM"। The New York Times (ইংরেজি ভাষায়)। আইএসএসএন 0362-4331। সংগ্রহের তারিখ ২০২০-০১-৩১।  "Arvind Krishna: IBMer who joins elite Indian-origin CEOs' club"। outlookindia.com। ২০২০-০১-৩১। ২০২০-০১-৩১ তারিখে মূল থেকে আর্কাইভ করা। সংগ্রহের তারিখ ২০২০-০১-৩১।  "IITian Arvind Krishna appointed CEO of global tech giant IBM; 5 little known facts about him"। Business Today। সংগ্রহের তারিখ ৩১ জানুয়ারি ২০২০।  Novet, Jordan (২০২০-০১-৩০)। "IBM CEO Ginni Rometty is stepping down, Arvind Krishna to take over"। CNBC। সংগ্রহের তারিখ ২০২০-০২-০১। Krishna worked on the Red Hat acquisition.  Chin, Kimberly (২০২০-০১-৩০)। "Ginni Rometty Stepping Down as IBM CEO"। Wall Street Journal। সংগ্রহের তারিখ ২০২০-০১-৩০।  Carville, Olivia (২০২০-০১-৩০)। "IBM Names Arvind Krishna CEO, Replacing Ginni Rometty"। Bloomberg। সংগ্রহের তারিখ ২০২০-০১-৩১।
গোলাম মোস্তফা খান (দ্ব্যর্থতা নিরসন)

গোলাম মোস্তফা খান দ্বারা নিম্নের ব্যক্তিবর্গকে নির্দেশ করতে পারে: গোলাম মোস্তফা খান (নৃত্যশিল্পী), ২০২০ সালে একুশে পদকপ্রাপ্ত বাংলাদেশি নৃত্যশিল্পী। গোলাম মোস্তফা খান (বীর বিক্রম), বাংলাদেশের খেতাবপ্রাপ্ত মুক্তিযোদ্ধা। গোলাম মোস্তফা (দ্ব্যর্থতা নিরসন) গোলাম মুস্তফা খান, নবাব আলীবর্দী খানের একজন সেনাপতি ছিলেন। এই দ্ব্যর্থতা নিরসন পাতাটিতে একই নামে থাকা ব্যক্তিদের নিবন্ধের তালিকা রয়েছে। যদি একটি অভ্যন্তরীণ সংযোগ আপনাকে এখানে নিয়ে আসে, আপনি চাইলে সেই সংযোগটি পরিবর্তন করে উদ্দিষ্ট নিবন্ধে সরাসরি নির্দেশ দিতে পারেন।